تورکیه بؤیوک میللت مجلیسینه تقدیم ائدیلن آذربایجانا حربی قوه‌لرین گؤندریلمه‌سینی دستکله‌ین سندین متنی آچیقلانیب.
سندده دئییلیر:
"دوست و قارداش اؤلکه آذربایجانین ایشغال آلتینداکی تورپاق‌لارینی آزاد ائتمک اوچون آپاردیغی موباریزه ایللردیر داوام ائدیر.
ائرمنیستانین 27 سپتامبر 2020-جی ایل تاریخینده داغلیق قاراباغدا جبهه خطی بویو حربی هدف‌لره و سیویل اها‌لییه هوجوم‌لارینا جاواب اولا‌راق آذربایجان اؤزونومودافعه حقوقون‌دان ایستیفاده ائده‌رک عکس-حمله عملیاتینا باشلاییب و نتیجه‌ده ایشغال آلتینداکی تورپاق‌لاری‌نین آزاد ائدیلمه‌سی ایستیقامتینده اهمیت‌لی غلبه قازانیب.
تورکیه اولوسلار آراسی حقوق و اگمنلیک حاق‌لاری چرچیوه‌سینده آذربایجانین اراضی بوتؤو‌لوگو ده داخیل اولماقلا، بوتون حاق‌لارینی مودافعه ائده بیلمه‌سی اوچون پروسه نین اولیندن اعتباراً اونا دستک وئریب. نتیجه‌ده آذربایجانین عکس-حمله عملیاتیندا الده ائتدیگی ایرلیلییش میداندا یئنی بیر شرایط یارادیب.
آذربایجان، روسیا و ائرمنیستانین الده ائتدیک‌لری راضیلاشمایا اساساً، 10 نوامبر 2020-جی ایل تاریخینده ساعات 00.00-دان اعتباراً بؤلگه‌ده آتشکس اعلان ائدیلیب و ایشغال آلتینداکی بعضی بؤلگه‌لرین آذربایجانا قایتاریلماسینی نظرده توتان تقویم اعلان اولونوب.
الده ائدیلن راضیلاشمایا اساساً، آتشکسه عمل ائدیلیب-ائدیلمه‌مه‌سی‌نین نظارتینی آپارماق مقصدیله ایشغالدان آزاد ائدیلن آذربایجان تورپاق‌لاریندا بیرگه مرکز یارادیلا‌جاق. آذربایجانین طلبی اساسیندا مرکزده تورکیه و روسیانین مشترک ایشتیراکی قرارا آلینیب.
آذربایجانین معین لشدیرجیی یئرده تورکیه-‌نین روسیا ایله بیرلیکده قوراجاغی بیرگه مرکزده و بو مرکزین ایشینده تورکیه سلاحلی قوه‌لری‌نین شخصی هئیتی‌نین و احتیاج اولاجاغی تقدیرده تورکیه-‌دن اولان سیویل شخص‌لرین خیدمت آپارماسی‌نین، 16 آوقوست 2010-جو ایل تاریخینده ایمضا‌لانان "تورکیه جمهوریتی ایله آذربایجان جمهوریتی آراسیندا ایستراتژی امکداش‌لیق و قارشی‌لیق‌لی یاردیم سازیشی"نه اساساً اؤلکه‌میزین عهده لیگینه اویغون‌دور، بو، عینی زاماندا آذربایجانین اراضی بوتؤو‌لوگونو رسمی اولا‌راق تانییان اولوسلار آراسی حقوق، بیرلشمیش میللت‌لر تشکیلاتی تهلوکه‌سیزلیک شوراسی‌نین قطعنامه لری و آتت-ین پرینسیپ‌لری ایله ده اویغونلوق تشکیل ائدیر، بؤلگه خالق‌لاری‌نین ثابت‌لیگی و ریفاهی‌نین خیرینه‌دیر، آیریجا میللی ماراق‌لاریمیز باخیمیندان لازیم‌لی‌دیر.
بو ملاحظه لرله "تورکیه جمهوریتی ایله آذربایجان جمهوریتی آراسیندا ایستراتژی امکداش‌لیق و قارشی‌لیق‌لی یاردیم سازیشی"نین شرط‌لرین‌دن ایره‌لی گلن عهده لیگیمیزی یئرینه یئتیرمک، آتشکسین تاسیس ائدیلمه‌سی و پوزولماسی‌نین قارشی‌سی‌نین آلینماسی، بؤلگه‌ده باریش و ثابتلیگین الده ائدیلمه‌سی مقصدیله تورکیه-‌نین یوکسک منفعت‌لرینی تأثیرلی شکیلده قوروماق و مودافعه ائتمک عذره شخصی هئیتین ترکیبی، خیدمت مودتی‌نین پرزیدنت طرفیندن تعیین ائدیله جگی، بیرگه مرکزین خیدمت‌لری‌نین ایجراسی ایستیقامتینده تورکیه سلاحلی قوه‌لری‌نین خاریجی اؤلکه‌لره گؤندریلمه‌سی، بو قوه‌لرین پرزیدنتین معین ائدجگی اساس‌لارا گؤره ایستیفاده ائدیلمه‌سی ایله ریسک و تهدیدلرین آرا‌دان قالدیریلماسی اوچون لازیمی تدبیرین گؤرولمه‌سی و بون‌لارا ایمکان وئره‌جک تنظیم لمه‌لرین پرزیدنت طرفیندن معین‌لش‌دیریله‌جک اساس‌لارا گؤره آپاریلماسی اوچون آنایاسانین 92-جی ماده‌سینه اساساً بیر ایل مودتینده ایجازه وئریلمه‌سی‌نین لازیم اولدوغونو سیزین دقتینیزه چات‌دیریرام".
